CELEX: C2005/171/45
Language: sk
Date: 2005-07-09 00:00:00
Title: Vec T-162/05: Žaloba podaná 18. apríla 2005: Dirk Grijseels a Ana Lopez García proti Európskemu hospodárskemu a sociálnemu výboru

9.7.2005   
            
            
               SK
            
            
               Úradný vestník Európskej únie
            
            
               C 171/27
            
         Žaloba podaná 18. apríla 2005: Dirk Grijseels a Ana Lopez García proti Európskemu hospodárskemu a sociálnemu výboru
   (Vec T-162/05)
   (2005/C 171/45)
   Jazyk konania: francúzština
   Dirk Grijseels, bydliskom v Ternate (Belgicko) a Ana Lopez García, bydliskom v Bruseli, v zastúpení: Sébastien Orlandi, Xavier Martin, Albert Coolen, Jean-Noël Louis a Etienne Marchal, advokáti, ktorí si zvolili adresu na doručovanie v Luxemburgu, podali 18. apríla 2005 na Súd prvého stupňa Európskych spoločenstiev žalobu proti Európskemu hospodárskemu a sociálnemu výboru.
   Žalobcovia navrhujú, aby Súd prvého stupňa:
   
               —
            
            
               zrušil rozhodnutie, ktorým sú žalobcovia vymenovaní za úradníkov Európskych spoločenstiev, v rozsahu, v akom sa stanovuje ich nástupná platová trieda v zmysle článku 12 prílohy XIII Služobného poriadku,
            
         
               —
            
            
               zaviazal Európsky hospodársky a sociálny výbor nahradiť trovy konania.
            
         Žalobné dôvody a hlavné tvrdenia
   Žalobné dôvody a hlavné tvrdenia sú rovnaké ako žalobné dôvody a hlavné tvrdenia vo veciach T-130/05 a T-160/05 a podobné ako žalobné dôvody a hlavné tvrdenia vo veci T-58/05.